LICENČNÁ ZMLUVA S KONCOVÝM POUŽÍVATEĽOM

UPOZORNENIE: PREČÍTAJTE SI TENTO DOKUMENT PRED INŠTALÁCIOU ALEBO POUŽÍVANÍM LICENCOVANÉHO SOFTVÉRU.

Toto je licenčná zmluva (ďalej len „zmluva“) medzi vami (ako fyzickou alebo právnickou osobou) a spoločnosťou Canon Inc., ktorá sídli na adrese 30-2 Shimomaruko 3-chome, Ohta-ku, Tokyo 146-8501, Japonsko (ďalej len „spoločnosť Canon“). Táto zmluva sa týka (i) softvérových programov, ktoré získavate v rámci tejto zmluvy, súvisiacich elektronických alebo internetových príručiek a ich prípadných aktualizácií (ďalej súhrnne len „softvér“), (ii) ďalších údajov pre softvér alebo atramentové tlačiarne spoločnosti Canon (ďalej len „tlačiarne“), prípadne aktualizácií firmvéru pre tlačiarne poskytovaných online pomocou softvéru (ďalej len „aktualizácie údajov“) a (iii) textov, obrázkov, grafických prvkov a iných vizuálnych prvkov v digitálnej podobe (s výnimkou softvéru) na vaše použitie pri tlači, ktoré získavate v rámci tejto zmluvy alebo poskytovaných prostredníctvom internetu pomocou softvéru, a ich prípadných aktualizácií (ďalej len „obsiahnuté údaje“).  Softvér, aktualizácie údajov a obsiahnuté údaje budú v tomto dokumente označené jednotlivo alebo súhrnne ako „licencovaný softvér“.

Bez toho, aby bola dotknutá platnosť čohokoľvek, čo je tu uvedené, zahŕňa licencovaný softvér tiež určité softvérové moduly a knižnice, na ktoré sa nevzťahujú podmienky tejto zmluvy („Softvér tretích strán“). Zoznam softvéru tretích strán a podmienky, ktoré sa naň vzťahujú, môžu byť uvedené na konci tejto zmluvy, v príslušnej dokumentácii, ako je užívateľská príručka, alebo v licenčných informáciách zobrazených v licencovanom softvéri.

KLIKNUTÍM NA TLAČIDLO POSKYTNUTÉ S TOUTO ZMLUVOU VYJADRUJÚCE VÁŠ SÚHLAS S TOUTO ZMLUVOU, S INŠTALÁCIOU LICENCOVANÉHO SOFTVÉRU ALEBO INÝM POUŽITÍM LICENCOVANÉHO SOFTVÉRU SÚHLASÍTE S PODMIENKAMI TEJTO ZMLUVY.  AK S PODMIENKAMI TEJTO ZMLUVY NESÚHLASÍTE, NEKLIKNITE NA UVEDENÉ TLAČIDLO A IHNEĎ UKONČITE INŠTALAČNÝ PROGRAM.  LICENCOVANÝ SOFTVÉR SA NENAINŠTALUJE A NEBUDETE OPRÁVNENÍ HO POUŽÍVAŤ.  Súhlasíte s tým, že licencovaný softvér použijete iba v súlade s nasledujúcimi podmienkami.

1. Vlastníctvo a autorské práva:  Všetky práva a nároky týkajúce sa licencovaného softvéru patria spoločnosti Canon alebo subjektom, ktoré jej poskytli licenciu.  Spoločnosť Canon alebo subjekty, ktoré jej poskytli licenciu, si zachovajú všetky autorské práva a ďalšie práva z duševného vlastníctva na licencovaný softvér a na všetky v budúcnosti vytvorené kópie licencovaného softvéru bez ohľadu na ich formu vrátane vytlačeného obsahu (ako je definovaný ďalej).  S výnimkou prípadov výslovne uvedených v týchto podmienkach vám spoločnosť Canon v tomto dokumente neposkytuje ani neudeľuje žiadnu licenciu ani práva, výslovné ani odvodené, na žiadne duševné vlastníctvo spoločnosti Canon a subjektov, ktoré jej poskytli licenciu.  Informácie o autorských právach spoločnosti Canon a subjektov, ktoré jej poskytli licenciu, uvedené v licencovanom softvéri a všetkých v budúcnosti vytvorených kópiách licencovaného softvéru bez ohľadu na ich formu nebudete meniť ani odstraňovať.

2. Licencia:  Vaša licencia na použitie licencovaného softvéru je nevýhradná a neprenosná:

(1)  Máte oprávnenie používať tento softvér („použitím“ sa rozumie inštalácia, spúšťanie alebo zobrazovanie softvéru) vo viacerých počítačoch.  Tento softvér nesmiete prenajímať, poskytovať na lízing, ďalej licencovať, požičiavať, predávať ani prevádzať na iné osoby.

(2)  Máte oprávnenie používať aktualizácie údajov („použitím“ sa rozumie inštalácia, spúšťanie alebo zobrazovanie aktualizácií údajov) vo viacerých počítačoch alebo tlačiarňach.  Aktualizácie údajov nesmiete prenajímať, poskytovať na lízing, ďalej licencovať, požičiavať, predávať a prevádzať na iné osoby.

(3)  Máte oprávnenie kopírovať a používať obsiahnuté údaje („použitím“ sa rozumie sťahovanie z internetu pomocou softvéru, inštalácia, spúšťanie alebo zobrazovanie obsiahnutých údajov) vo viacerých počítačoch na svoje osobné účely.  Obsiahnuté údaje nesmiete prenajímať, poskytovať na lízing, ďalej licencovať, požičiavať, predávať ani prevádzať na iné osoby.  Máte tiež oprávnenie tlačiť obsiahnuté údaje a používať, dovoliť používať, kopírovať, dovoliť kopírovať a distribuovať takéto výtlačky (ďalej len „vytlačený obsah“) iba na svoje vlastné nekomerčné účely.  Vytlačený obsah nesmiete používať, dovoliť používať, kopírovať, dovoliť kopírovať ani distribuovať na komerčné účely.  Spoločnosť Canon neponesie zodpovednosť za použitie vytlačeného obsahu ani za nároky a žaloby voči vašej osobe, ktoré akokoľvek súvisia s použitím vytlačeného obsahu alebo z neho vyplývajú, ani za žiadne škody či náklady vyplývajúce zo všetkých nárokov, strát, škôd, žalôb, rozsudkov, súdnych trov či poplatkov za právneho zástupcu.

(4)  Môžete vytvoriť primeraný počet záložných kópií licencovaného softvéru.  Všetky takéto kópie musia byť používané povoleným spôsobom a musia obsahovať informácie o autorských právach spoločnosti Canon v podobe, v akej sú uvedené v originálnej kópii licencovaného softvéru, ktorá vám bola poskytnutá.

(5)  Licencovaný softvér nesmiete používať ani kopírovať na účel, ktorý je urážlivý pre verejný poriadok a morálku alebo zahŕňa antisociálne správanie, a nedovolíte to ani to neprikážete žiadnej tretej strane.

(6)  Údaje obsahu nesmiete používať ani kopírovať na žiadny účel, ktorý súvisí s obsahom pre dospelých alebo akýmikoľvek antisociálnymi organizáciami, a nedovolíte to ani to neprikážete žiadnej tretej strane.

(7)  Údaje obsahu nesmiete používať ani kopírovať žiadnym spôsobom, ktorý porušuje alebo zneužíva akékoľvek autorské právo, právo na portrét, ochrannú známku alebo akékoľvek iné práva týkajúce sa údajov obsahu spoločnosti Canon, jej dcérskych spoločností a pobočiek a subjektov, ktoré im poskytli licenciu, a nedovolíte to ani to neprikážete žiadnej tretej strane.

(8)  Žiadnu časť údajov obsahu nesmiete používať ani zaregistrovať pre seba ani žiadnu tretiu stranu ako ochranné známky, obchodné názvy, servisné označenia ani žiadne iné obchodné opisy a nedovolíte to ani to neprikážete žiadnej tretej strane.

(9)  Údaje obsahu nesmiete používať ani kopírovať na účel, ktorý poškodzuje meno spoločnosti Canon, jej dcérskych spoločností a pobočiek a subjektov, ktoré im poskytli licenciu, a nedovolíte to ani to neprikážete žiadnej tretej strane.

S výnimkou prípadov výslovne uvedených v týchto podmienkach nesmiete tento licencovaný softvér ako celok ani po častiach prenajímať, poskytovať na lízing, ďalej licencovať, požičiavať, predávať, prevádzať na iné osoby, kopírovať, rozmnožovať, meniť, prispôsobovať, zlučovať, prekladať, konvertovať do iného programovacieho jazyka, spätne analyzovať, dekompilovať, upravovať ani rozoberať, nesmiete z neho ani z jeho častí vytvárať odvodené diela a nesmiete žiadnej tretej strane povoliť takéto činnosti alebo takéto použitie licencovaného softvéru.  Tieto obmedzenia sa netýkajú prípadov, ktoré sú výslovne povolené v tejto zmluve, a rozsahu a situácií, ktoré výslovne povoľuje zákon.

3. Súhlas s prenosom informácií:  Výslovne potvrdzujete a súhlasíte s tým, že (i) niektorý softvér môže prenášať informácie, ako sú názov a sériové číslo používaných tlačiarní, typ softvéru, nastavenie jazyka, informácie o atramente, stav tlačiarne, oblasť a typ operačného systému alebo prehľadávača (za predpokladu, že prenášané informácie neobsahujú vaše osobné údaje), s cieľom poskytnúť vám informácie a údaje, ktoré najviac vyhovujú vášmu tlačiarenskému prostrediu pri prístupe k serverom spoločnosti Canon alebo ktorejkoľvek tretej strany určenej spoločnosťou Canon, a že (ii) spoločnosť Canon, jej pobočky a pridružené organizácie, jej príslušní distribútori a predajcovia môžu takéto informácie analyzovať a používať na účely vývoja produktov a služieb.

4. Obmedzenie vývozu:  Súhlasíte s tým, že budete dodržiavať všetky zákony pre vývoz a príslušné obmedzenia a predpisy všetkých zúčastnených krajín a tiež americký zákon U.S. Export Administration Regulations („EAR“) a že tento licencovaný softvér nebudete vyvážať ani opätovne vyvážať, priamo ani nepriamo, v rozpore s takýmito zákonmi, obmedzeniami a predpismi alebo bez všetkých potrebných povolení.

5. Ukončenie platnosti:  Táto zmluva začína platiť, keď kliknete na tlačidlo poskytnuté s touto zmluvou vyjadrujúce váš súhlas s touto zmluvou, s inštaláciou licencovaného softvéru alebo iným použitím licencovaného softvéru a zostáva v platnosti až do jej ukončenia.  Túto zmluvu môžete ukončiť zničením licencovaného softvéru a všetkých jeho prípadných kópií (okrem aktualizácií údajov nainštalovaných v tlačiarňach).  Táto zmluva môže byť tiež ukončená, ak nedodržíte niektorú z jej podmienok.  Ak dôjde z akéhokoľvek dôvodu k ukončeniu tejto zmluvy, musíte bezodkladne zničiť všetky kópie licencovaného softvéru vrátane licencovaného softvéru uloženého na pevnom disku alebo jednotke SSD počítačov, ktoré vlastníte, spravujete alebo kontrolujete, ale okrem aktualizácií údajov nainštalovaných v tlačiarňach.  Okrem toho má spoločnosť Canon právo využiť prípadné zmluvné alebo zákonné práva, právomoci alebo opravné prostriedky, na ktoré má nárok.  Bez ohľadu na predchádzajúce ustanovenia budú články 1, 3, 5 až 9 týmto platiť aj po ukončení platnosti tejto zmluvy.

6. Podpora a aktualizácia:  Spoločnosť Canon, jej pobočky a pridružené organizácie, jej príslušní distribútori a predajcovia a subjekty, ktoré spoločnosti Canon poskytli licenciu, nenesú zodpovednosť za údržbu a podporu vášho používania licencovaného softvéru.  Spoločnosť Canon, jej pobočky a pridružené organizácie, jej príslušní distribútori a predajcovia a subjekty, ktoré spoločnosti Canon poskytli licenciu, nemajú povinnosť poskytovať aktualizácie, opravy ani podporu pre licencovaný softvér, ak na tento účel neexistuje medzi vami a niektorými z uvedených subjektov výslovná písomná zmluva.

7. OBMEDZENÁ ZÁRUKA:  TENTO LICENCOVANÝ SOFTVÉR JE LICENCOVANÝ V STAVE „AKO JE“, BEZ AKÝCHKOĽVEK ZÁRUK ALEBO PODMIENOK, ČI UŽ VÝSLOVNÝCH, ALEBO PREDPOKLADANÝCH, MEDZI KTORÉ OKREM INÉHO PATRIA ZÁRUKY PREDAJNOSTI, KVALITY ALEBO VHODNOSTI NA URČITÝ ÚČEL ALEBO ZÁRUKY NEPORUŠENIA AKÝCHKOĽVEK PRÁV, NÁROKOV ALEBO ZÁUJMOV, OKREM INÉHO VRÁTANE PRÁV Z DUŠEVNÉHO VLASTNÍCTVA.

VŠETKY RIZIKÁ VYPLÝVAJÚCE Z KVALITY A VÝKONU TOHTO LICENCOVANÉHO SOFTVÉRU NESIETE VY.  AK BY SA UKÁZALO, ŽE JE TENTO LICENCOVANÝ SOFTVÉR CHYBNÝ, PONESIETE VŠETKY NÁKLADY NA NUTNÝ SERVIS A OPRAVY VY (NIE SPOLOČNOSŤ CANON, JEJ POBOČKY A PRIDRUŽENÉ ORGANIZÁCIE ANI JEJ PRÍSLUŠNÍ DISTRIBÚTORI ALEBO PREDAJCOVIA A SUBJEKTY, KTORÉ SPOLOČNOSTI CANON POSKYTLI LICENCIU).

V NIEKTORÝCH ŠTÁTOCH ALEBO JURISDIKCIÁCH NIE JE POVOLENÉ VYLÚČENIE PREDPOKLADANÝCH ZÁRUK ALEBO PODMIENOK, TAKŽE SA VÁS VYŠŠIE UVEDENÉ VYLÚČENIE ZODPOVEDNOSTI NEMUSÍ TÝKAŤ.  TÁTO ZÁRUKA VÁM DÁVA KONKRÉTNE ZÁKONNÉ PRÁVA.  OKREM TÝCHTO PRÁV MÔŽETE MAŤ ĎALŠIE PRÁVA, KTORÉ ZÁVISIA OD VÁŠHO ŠTÁTU ALEBO JURISDIKCIE.

SPOLOČNOSŤ CANON NEZARUČUJE, ŽE FUNKCIE OBSIAHNUTÉ V TOMTO LICENCOVANOM SOFTVÉRI SPLNIA VAŠE POŽIADAVKY ALEBO ŽE BUDE TENTO LICENCOVANÝ SOFTVÉR FUNGOVAŤ BEZ PRERUŠENIA ALEBO CHÝB.  Ak je však licencovaný softvér dodaný na médiu, napríklad disku CD-ROM, poskytuje spoločnosť Canon záruku, že médium, na ktorom je licencovaný softvér uložený, nebude mať za predpokladu normálneho používania materiálové ani výrobné chyby po dobu deväťdesiatich (90) dní od dátumu nadobudnutia preukázaného dokladom o kúpe alebo iným spôsobom akceptovaným spoločnosťou Canon („OBMEDZENÁ ZÁRUKA“).

OPRAVNÉ PROSTRIEDKY ZÁKAZNÍKA:  Jedinou zodpovednosťou spoločnosti Canon, jej pobočiek a pridružených organizácií, jej príslušných distribútorov a predajcov a subjektov, ktoré spoločnosti Canon poskytli licenciu, a vaším výhradným opravným prostriedkom bude výmena média, ktoré nesplňuje podmienky OBMEDZENEJ ZÁRUKY.  Takéto médium musíte vrátiť predajcovi produktov spoločnosti Canon vo vašej krajine, kde ste nadobudli licencovaný softvér, spolu s kópiou dokladu o kúpe alebo iným dokladom akceptovaným spoločnosťou Canon.  Táto OBMEDZENÁ ZÁRUKA sa nevzťahuje na prípady, kedy dôjde k poškodeniu média nehodou, zneužitím alebo nesprávnym použitím licencovaného softvéru, a nebude sa týkať žiadnej inej osoby ako prvého používateľa licencovaného softvéru.

8. ODMIETNUTIE ZÁRUK.  OBMEDZENÁ ZÁRUKA UVEDENÁ VYŠŠIE JE JEDINOU ZÁRUKOU, KTORÚ ZÍSKAVATE.  TÚTO ZÁRUKU DOSTÁVATE NAMIESTO VŠETKÝCH ZÁRUK, PODMIENOK, VYHLÁSENÍ, SĽUBOV, DOHÔD A ZÁVÄZKOV VYCHÁDZAJÚCICH ZO ZÁKONOV, VŠEOBECNÉHO PRÁVA, OBCHODNÝCH ZVYKLOSTÍ, PRIEBEHU JEDNANIA ALEBO INÝCH PODKLADOV.  VŠETKY TIETO PODKLADY SÚ ODMIETNUTÉ V MAXIMÁLNOM MOŽNOM ROZSAHU POVOLENOM ZÁKONMI.

9. OBMEDZENIE ZODPOVEDNOSTI:  V MAXIMÁLNOM MOŽNOM ROZSAHU POVOLENOM ZÁKONMI SPOLOČNOSŤ CANON, JEJ POBOČKY A PRIDRUŽENÉ ORGANIZÁCIE, JEJ PRÍSLUŠNÍ DISTRIBÚTORI A PREDAJCOVIA ALEBO SUBJEKTY, KTORÉ SPOLOČNOSTI CANON POSKYTLI LICENCIU, NEBUDÚ V ŽIADNOM PRÍPADE ZODPOVEDAŤ ZA ŽIADNE PRIAME, NEPRIAME, NÁSLEDNÉ, NÁHODNÉ ALEBO INÉ ŠKODY AKÉHOKOĽVEK DRUHU (OKREM INÉHO VRÁTANE ŠKÔD SPÔSOBENÝCH ZMARENÝM OBCHODNÝM ZISKOM, PRERUŠENÍM ČINNOSTI FIRMY ALEBO STRATOU OBCHODNÝCH INFORMÁCIÍ) BEZ OHĽADU NA TO, ČI SPOLOČNOSŤ CANON, JEJ POBOČKY A PRIDRUŽENÉ ORGANIZÁCIE, JEJ PRÍSLUŠNÍ DISTRIBÚTORI A PREDAJCOVIA ALEBO SUBJEKTY, KTORÉ SPOLOČNOSTI CANON POSKYTLI LICENCIU, VEDELI O MOŽNOSTI VZNIKU TAKÝCHTO ŠKÔD.  V KAŽDOM PRÍPADE ÚPLNÁ ZODPOVEDNOSŤ SPOLOČNOSTI CANON V JEJ VLASTNOM MENE A V MENE JEJ POBOČIEK A PRIDRUŽENÝCH ORGANIZÁCIÍ, JEJ PRÍSLUŠNÝCH DISTRIBÚTOROV A PREDAJCOV A KTORÉHOKOĽVEK ZO SUBJEKTOV, KTORÉ SPOLOČNOSTI CANON POSKYTLI LICENCIU, VYPLÝVAJÚCA Z TEJTO ZMLUVY ALEBO S ŇOU SÚVISIACA Z DÔVODU ZMLUVNÝCH ZÁVÄZKOV, OBČIANSKOPRÁVNEHO DELIKTU (OKREM INÉHO VRÁTANE NEDBALOSTI) ALEBO INÉHO DÔVODU BUDE OBMEDZENÁ NA SUMU PÄŤ DOLÁROV (5 USD) ALEBO ROVNOCENNÚ SUMU VO VAŠEJ MENE.

TÁTO ZMLUVA ŽIADNYM SPÔSOBOM NEOVPLYVŇUJE ZÁKONNÉ PRÁVA SPOTREBITEĽA.

10. Všeobecné podmienky:  Táto zmluva predstavuje úplnú zmluvu medzi vami a spoločnosťou Canon ohľadne licencovaného softvéru a nahrádza všetky predchádzajúce ústne alebo písomné vyhlásenia, zmluvy alebo dohody ohľadne licencovaného softvéru.  Žiadna zo zmluvných strán nemá žiadny opravný prostriedok vychádzajúci z akéhokoľvek vyhlásenia druhej zo strán, na ktoré sa pri uzavretí tejto zmluvy spoliehala (s výnimkou falošných vyhlásení).  Jediným opravným prostriedkom poškodenej zmluvnej strany bude opravný prostriedok za porušenie tejto zmluvy.

Ak súd právoplatnej jurisdikcie kedykoľvek stanoví, že je táto zmluva ako celok alebo čiastočne nezákonná, neplatná alebo nevymáhateľná s ohľadom na zákony akejkoľvek jurisdikcie, nebude mať táto skutočnosť vplyv na zákonnosť, platnosť a vymáhateľnosť všetkých ostatných ustanovení tejto zmluvy.

Ak spoločnosť Canon neuplatní akékoľvek svoje právo, právomoc alebo opravný prostriedok na základe tejto zmluvy alebo sa s ich uplatnením oneskorí, v žiadnom prípade to neznamená, že sa takého práva, právomoci alebo opravného prostriedku zrieka.

Prípadné zmeny tejto zmluvy budú platné, iba ak budú vyhotovené písomne a podpísané autorizovaným zástupcom spoločnosti Canon.

Ustanovenia tejto zmluvy, ktoré sa týkajú pobočiek alebo pridružených organizácií spoločnosti Canon, sú priamo vymáhateľné príslušnými pobočkami a pridruženými organizáciami spoločnosti Canon.

U.S. Government Restricted Rights Notice
The Software is a “commercial item,” as that term is defined in 48 C.F.R. 2.101 (Oct 1995), consisting of “commercial computer software” and “commercial computer software documentation,” as such terms are used in 48 C.F.R. 12.212 (Sept 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein.  Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.  Výraz „Software“ používaný v tejto časti znamená „licencovaný softvér“, ako sa používa v tejto zmluve.


Posledná aktualizácia: 8. júna 2021
