LICENCNI UGOVOR S KRAJNJIM KORISNIKOM

PAŽNJA: PROČITAJTE OVAJ DOKUMENT PRIJE INSTALIRANJA ILI UPOTREBE LICENCIRANOG SOFTVERA.

Ovo je licencni ugovor ("Ugovor") između vas (kao pojedinca ili subjekta) i tvrtke Canon Inc., sa sjedištem na adresi: 30-2 Shimomaruko 3-chome, Ohta-ku, Tokio 146-8501, Japan ("Canon"), a odnosi se na (i) softverske programe koji vam se pružaju na temelju ovog Ugovora, njihove elektroničke ili mrežne priručnike i ažuriranja (pod skupnim nazivom "Softver"), ako postoje, (ii) dodatne podatke za Softver tintnih pisača Canon ("Pisači") ili ažuriranja firmvera za Pisače koji vam se pružaju na mreži putem Softvera ("Ažuriranja podataka") i (iii) i tekstne, slikovne, grafičke i ostale vizualne radove u digitalnom obliku (osim Softvera) za ispis, koji se pružaju na temelju ovog Ugovora ili na mreži pomoću Softvera, kao i njihova ažuriranja ("Sadržaj"), ako postoje.  Softver, Ažuriranja podataka i Sadržaj u daljnjem će se tekstu pojedinačno ili skupno nazivati "Licenciranim softverom".

Bez obzira na bilo kakvu ovdje navedenu proturječnost, Licencirani softver uključuje i određene softverske module i biblioteke na koje se uvjeti ovog Ugovora ne primjenjuju ("Softver treće strane"). Popis Softvera treće strane i primjenjivi uvjeti upotrebe mogu biti navedeni na kraju ovog Ugovora, u relevantnoj dokumentaciji, kao što je korisnički priručnik, ili u informacijama o licenci koje se prikazuju u Licenciranom softveru.

KLIKOM NA GUMB UZ OVAJ UGOVOR KOJI OZNAČAVA VAŠE PRIHVAĆANJE OVOG UGOVORA, INSTALIRANJEM LICENCIRANOG SOFTVERA ILI UPOTREBOM LICENCIRANOG SOFTVERA NA DRUGE NAČINE SUGLASNI STE S UVJETIMA OVOG UGOVORA.  AKO NISTE SUGLASNI S UVJETIMA OVOG UGOVORA, NEMOJTE KLIKNUTI NAVEDENI GUMB I ODMAH ZATVORITE INSTALACIJSKI PROGRAM.  LICENCIRANI SOFTVER NEĆE SE INSTALIRATI, A VI NEMATE PRAVA NA NJEGOVO KORIŠTENJE.  Pristajete na korištenje Licenciranog softvera samo u skladu s uvjetima navedenima u nastavku.

1. Vlasništvo i autorska prava:  tvrtka Canon ili njezini davatelji licenci vlasnici su svih prava, prava vlasništva i interesa u Licenciranom softveru.  Tvrtka Canon ili njezini davatelji licenci zauvijek zadržavaju sva autorska prava i ostala prava intelektualnog vlasništva u Licenciranom softveru i svim njegovim naknadnim kopijama bez obzira na njihov oblik, uključujući Ispis (kako je definirano u nastavku).  Osim kako je ovdje izričito navedeno, nijedna licenca ni pravo, izričito ili podrazumijevano, ovdje vam se ne prenosi niti vam se dodjeljuje za bilo koje intelektualno vlasništvo tvrtke Canon i njezinih davatelja licenci.  Ne smijete preinačavati, uklanjati ili brisati nijednu obavijest o zaštiti autorskih prava tvrtke Canon i/ili njezinih davatelja licenci u Licenciranom softveru i svim njegovim naknadnim kopijama bez obzira na njihov oblik.

2. Licenca:  vaša licenca za korištenje Licenciranog softvera neisključiva je i neprenosiva:

(1)  Softver smijete upotrebljavati ("upotreba" označava instaliranje, pokretanje ili prikazivanje Softvera) na više računala.  Softver ne smijete unajmiti, iznajmiti, podlicencirati, posuditi, prodati, dodijeliti, prenijeti u tuđi posjed niti prenositi.

(2)  Ažuriranja podataka smijete upotrebljavati ("upotreba" označava instaliranje, pokretanje ili prikazivanje Ažuriranja softvera) na više računala ili Pisača.  Ažuriranja podataka ne smijete unajmiti, iznajmiti, podlicencirati, posuditi, prodati, dodijeliti, prikazati i prenijeti u tuđi posjed.

(3)  Sadržaj smijete kopirati i upotrebljavati ("upotreba" označava preuzimanje putem interneta pomoću Softvera, instaliranje, pokretanje ili prikazivanje Sadržaja) na više računala za vlastitu osobnu upotrebu.  Sadržaj ne smijete unajmiti, iznajmiti, podlicencirati, posuditi, prodati, dodijeliti, prenijeti u tuđi posjed niti prenositi.  Sadržaj smijete ispisivati i dopuštena vam je njegova upotreba, kopiranje i distribucija tih ispisa ("Ispis") isključivo u vlastite nekomercijalne svrhe.  Upotreba, kopiranje ili distribuiranje Ispisa u komercijalne svrhe nije dopušteno.  Tvrtka Canon nije odgovorna za vašu upotrebu Ispisa ni za bilo koji zahtjev ili parnicu protiv vas koja je proizašla iz upotrebe Ispisa ili je na bilo koji način povezana s njegovom upotrebom, uključujući bilo koju odgovornost ili trošak koji je proizašao iz bilo kojih zahtjeva, gubitaka, šteta, parnica, presuda ili troškova parnice i odvjetničkih naknada.

(4)  Smijete izraditi razuman broj pričuvnih kopija Licenciranog softvera kao dodatak dopuštenim načinima upotrebe, pod uvjetom da sve takve kopije sadrže obavijest o zaštiti autorskih prava tvrtke Canon na način kao u izvornom primjerku Licenciranog softvera koji ste dobili.

(5)  Licencirani softver ne smijete upotrebljavati ni kopirati u svrhe koje vrijeđaju javni red i moral ili su povezane s protudruštvenim silama te ne smijete trećim stranama dozvoliti niti od njih tražiti da učine isto.

(6)  Podatke sadržaja ne smijete upotrebljavati ni kopirati u svrhe koje su povezane sa sadržajima za odrasle ili protudruštvenim organizacijama te ne smijete trećim stranama dozvoliti niti od njih tražiti da učine isto.

(7)  Podatke sadržaja ne smijete koristiti niti kopirati ni na koji način koji krši ili nezakonito prisvaja autorska prava, prava na portret, zaštitni znak ili bilo koja druga prava koja se odnose na Podatke sadržaja tvrtke Canon, njezinih podružnica i povezanih društava te davatelje licenci za bilo koju od tih tvrtki, te ne smijete trećim stranama dozvoliti niti od njih tražiti da učine isto.

(8)  Niti jedan dio Podataka sadržaja ne smijete upotrebljavati ili registrirati na sebe ili treće strane kao zaštitne znakove, nazive tvrtke, uslužne znakove ili druge trgovačke opise te ne smijete trećim stranama dozvoliti niti od njih tražiti da učine isto.

(9)  Podatke sadržaja ne smijete upotrebljavati ni kopirati u svrhe koje uzrokuju štetu ugledu tvrtke Canon, njezinih podružnica i povezanih društava ili davatelja licenci za bilo koju od tih tvrtki te ne smijete trećim stranama dozvoliti niti od njih tražiti da učine isto.

Osim kako je ovdje izričito navedeno, ne smijete unajmiti, iznajmiti, podlicencirati, posuditi, prodati, dodijeliti, prenijeti u tuđi posjed, prenositi, kopirati, reproducirati, preinačavati, prilagođavati, sjedinjavati, prevoditi, pretvarati u drugi programski jezik, izvoditi obrnuti inženjering, dekompilirati, mijenjati, rastavljati niti izrađivati sadržaj na temelju cijelog ili dijela Licenciranog softvera, a navedene radnje i upotrebu Licenciranog softvera ne smijete dopustiti trećoj strani, osim kako je izričito dopušteno ovim Ugovorom te do mjere i u okolnostima koje su izričito dopuštene zakonom.

3. Prihvaćanje prijenosa informacija:   Izričito prihvaćate i pristajete na to da (i) neki Softver može prenositi podatke kao što su naziv i serijski broj proizvoda za Pisače koje upotrebljavate, vrstu Softvera, jezičnu postavku, podatke o tinti, stanje Pisača, regiju te vrstu operacijskog sustava/preglednika (pod uvjetom da preneseni podaci ne sadrže vaše osobne podatke), kako bi vam pružio informacije i podatke prilagođene radnom okruženju vašeg pisača kada pristupate poslužiteljima tvrtke Canon ili bilo koje treće strane koju je odredila tvrtka Canon te da (ii) tvrtka Canon, njezine podružnice i povezana društva te njihovi distributeri i prodavači smiju analizirati i upotrebljavati te informacije radi razvoja proizvoda i usluga.

4. Izvozna ograničenja:  suglasni ste da ćete poštivati sve izvozne zakone i ograničenja te odredbe svake države na koju se to odnosi, kao i propise o izvozu Sjedinjenih Država ("EAR") te ste suglasni da Licencirani softver nećete izvoziti niti ponovo izvoziti, izravno ili neizravno, u suprotnosti s takvim zakonima, ograničenjima i propisima niti bez svih neophodnih odobrenja.

5. Raskid ugovora:  ovaj Ugovor stupa na snagu kad kliknete gumb uz ovaj Ugovor koji označava vaše prihvaćanje ovog ugovora, instaliranjem Licenciranog softvera ili upotrebom Licenciranog softvera na druge načine i ostaje na snazi do raskida.  Ovaj Ugovor možete raskinuti uništavanjem Licenciranog softvera i svih njegovih kopija (isključujući Ažuriranja podataka instalirana na Pisačima).  Ovaj se Ugovor može raskinuti i ako ne poštujete bilo koji njegov uvjet ili odredbu.  Nakon raskida Ugovora iz bilo kojeg razloga morate odmah uništiti sve kopije Licenciranog softvera, uključujući Licencirani softver pohranjen na tvrdom disku ili solid-state pogonu svih računala koja su u vašem vlasništvu nad kojima imate ovlasti ili kojima upravljate, isključujući Ažuriranja podataka instalirana na Pisačima.  Također, Canon može iskoristiti sva svoja ugovorna ili zakonska prava, ovlasti ili pravna sredstva koja ima.  Bez obzira na ranije navedeno, odjeljci 1, 3, 5 do 9 ovog Ugovora ostaju na snazi i nakon ovdje navedenog raskida Ugovora.

6. Podrška i ažuriranje:  Canon, njegove podružnice i povezana društva te njihovi distributeri i prodavači, kao i davatelji licenci tvrtke Canon, nisu odgovorni za održavanje ili pružanje pomoći za upotrebu Licenciranog softvera.  Canon, njegove podružnice i povezana društva te njihovi distributeri i prodavači, kao i davatelji licenci tvrtke Canon, nisu obvezni pružati bilo koja ažuriranja, popravke ili podršku za Licencirani softver, osim ako to nije izričito dogovoreno u pisanom obliku između vas i bilo kojeg od navedenih subjekata.

7. OGRANIČENO JAMSTVO:  LICENCIRANI SOFTVER LICENCIRAN JE U STANJU "KAKAV JEST" BEZ JAMSTVA ILI UVJETA BILO KOJE VRSTE, IZRIČITIH ILI PODRAZUMIJEVANIH, UKLJUČUJUĆI, BEZ OGRANIČENJA, PODRAZUMIJEVANA JAMSTVA MOGUĆNOSTI PRODAJE, KVALITETE I/ILI PODOBNOSTI ZA ODREĐENU NAMJENU ILI NEPOVREDIVOSTI PRAVA, PRAVA VLASNIŠTVA I INTERESA, UKLJUČUJUĆI BEZ OGRANIČENJA PRAVA INTELEKTUALNOG VLASNIŠTVA.

SVE RIZIKE U VEZI S KVALITETOM I PERFORMANSAMA LICENCIRANOG SOFTVERA SNOSITE VI.  AKO SE USTANOVI DA LICENCIRANI SOFTVER NE RADI ISPRAVNO, VI (NE CANON, NJEGOVE PODRUŽNICE I POVEZANA DRUŠTVA NITI NJIHOVI DISTRIBUTERI I PRODAVAČI, KAO NI DAVATELJI LICENCI TVRTKE CANON) SNOSITE CJELOKUPAN TROŠAK SVIH POTREBNIH SERVISA, POPRAVAKA ILI ISPRAVLJANJA.

NEKE DRŽAVE ILI ZAKONODAVSTVA NE DOPUŠTAJU IZUZIMANJE PODRAZUMIJEVANIH JAMSTAVA ILI UVJETA PA SE GORE NAVEDENO IZUZIMANJE MOŽDA NE ODNOSI NA VAS.  OVO VAM JAMSTVO PRUŽA ODREĐENA ZAKONSKA PRAVA, A MOŽDA IMATE I DRUGA PRAVA KOJA SE RAZLIKUJU OD DRŽAVE DO DRŽAVE ILI OD ZAKONODAVSTVA DO ZAKONODAVSTVA.

CANON NE JAMČI DA ĆE FUNKCIJE U LICENCIRANOM SOFTVERU ZADOVOLJITI VAŠE ZAHTJEVE NITI DA ĆE RAD LICENCIRANOG SOFTVERA BITI BEZ PREKIDA ILI POGREŠAKA.  Međutim, ako je Licencirani softver isporučen na mediju, kao što je CD-ROM, Canon jamči da će medij na koji je pohranjen Licencirani softver pri uobičajenoj upotrebi biti bez nedostataka i pogrešaka u pogledu materijala i izrade u razdoblju od devedeset (90) dana od datuma njegove nabave koji je prikazan na računu ili na drugi način koji je prihvatljiv tvrtki Canon ("OGRANIČENO JAMSTVO").

PRAVNA SREDSTVA ZA KORISNIKA:  cjelokupna odgovornost tvrtke Canon, njezinih podružnica i povezanih društava, njihovih distributera i prodavača, kao i davatelja licenci tvrtke Canon, te vaše isključivo pravno sredstvo jest zamjena medija koji ne udovoljava OGRANIČENOM JAMSTVU i koji se mora vratiti lokalnoj prodajnoj podružnici tvrtke Canon u državi u kojoj ste nabavili Licencirani softver zajedno s kopijom računa ili na drugi način koji je prihvatljiv tvrtki Canon.  OGRANIČENO JAMSTVO ne odnosi se na kvar medija koji je nastao kao posljedica nezgode, zloupotrebe ili pogrešne primjene Licenciranog softvera i vrijedi samo za izvornog korisnika Licenciranog softvera.

8. ODRICANJE JAMSTVA.  OGRANIČENO JAMSTVO NAVEDENO IZNAD JEDINO JE JAMSTVO KOJE VAM JE DANO I DANO JE UMJESTO SVIH JAMSTAVA, UVJETA, IZJAVA, OBVEZA, ODREDBI I DUŽNOSTI PODRAZUMIJEVANIH STATUTOM, OBIČAJNIM PRAVOM, TRGOVAČKIM OBIČAJIMA, POSLOVANJEM ILI NA DRUGI NAČIN, A OVIME SE TVRTKA CANON ODRIČE SVEGA NAVEDENOG DO NAJVEĆE MJERE DOPUŠTENE ZAKONOM.

9. OGRANIČENJE ODGOVORNOSTI:  U NAJVEĆOJ MJERI DOPUŠTENOJ ZAKONOM, TVRTKA CANON, NJEZINE PODRUŽNICE I POVEZANA DRUŠTVA, NJIHOVI DISTRIBUTERI I PRODAVAČI ILI DAVATELJI LICENCI TVRTKE CANON NI U KOJEM SLUČAJU NE ODGOVARAJU ZA BILO KOJU IZRAVNU, NEIZRAVNU, POSLJEDIČNU, SLUČAJNU, POSEBNU ILI DRUGU ŠTETU (UKLJUČUJUĆI, BEZ OGRANIČENJA, ŠTETE USLIJED GUBITKA POSLOVNE ZARADE, PREKIDA POSLOVANJA ILI GUBITKA POSLOVNIH INFORMACIJA), BEZ OBZIRA NA TO JESU LI TVRTKA CANON, NJEZINE PODRUŽNICE I POVEZANA DRUŠTVA, NJIHOVI DISTRIBUTERI I PRODAVAČI ILI DAVATELJ LICENCE TVRTKE CANON IMALI SPOZNAJE O MOGUĆNOSTI NASTANKA TAKVIH ŠTETA.  U SVAKOM SLUČAJU, CJELOKUPNA ODGOVORNOST TVRTKE CANON, U VLASTITO I IME SVIH NJEZINIH PODRUŽNICA I POVEZANIH DRUŠTAVA, NJIHOVIH DISTRIBUTERA I PRODAVAČA I BILO KOJIH DAVATELJA LICENCI TVRTKE CANON, PROIZAŠLA IZ OVOG UGOVORA ILI U VEZI S NJIM, BEZ OBZIRA NA TO RADI LI SE O UGOVORNOJ, IZVANUGOVORNOJ (UKLJUČUJUĆI, BEZ OGRANIČENJA, NEMAR) ILI DRUGOJ ODGOVORNOSTI, OGRANIČENA JE NA PET AMERIČKIH DOLARA (5,00 USD), ODNOSNO ISTOVJETAN IZNOS U ODGOVARAJUĆOJ LOKALNOJ VALUTI.

NIŠTA U OVOM UGOVORU NE UTJEČE NA ZAKONSKA PRAVA KORISNIKA.

10. Općenito:  ovaj ugovor predstavlja cjelokupan ugovor između vas i tvrtke Canon u vezi s Licenciranim softverom i zamjenjuje sve prethodne usmene ili pisane izjave, ugovore ili dogovore vezane uz Licencirani softver.  Ni jedna strana nema pravna sredstva vezano uz bilo koju dobivenu izjavu na koju se oslanjala prilikom sklapanja ovog ugovora (osim ako je takva izjava dana radi prijevare), a jedino pravno sredstvo te strane jest ono za kršenje ugovora kako je navedeno u ovom ugovoru.

Ako u bilo kojem trenutku sud nadležnog zakonodavstva ustanovi da je bilo koji dio ovog ugovora u cijelosti ili djelomično nezakonit, nevaljan ili neprovediv na bilo koji način prema zakonu bilo kojeg zakonodavstva, to neće utjecati na ni umanjiti zakonitost, valjanost ili provedivost bilo koje druge odredbe ovog ugovora.

Ako tvrtka Canon ne iskoristi ili iskoristi sa zakašnjenjem pravo, ovlast ili pravno sredstvo prema ovom ugovoru, to se ni u kojem slučaju ne smatra odricanjem tog prava, ovlasti ili pravnog sredstva.

Preinake ovog ugovora nemaju pravnu snagu ako nisu u pisanom obliku i ako ih nije potpisao ovlašteni predstavnik tvrtke Canon.

Odredbe ovog ugovora koje se odnose na predstavnike i/ili podružnice tvrtke Canon, izravno su provedive od strane tih predstavnika i/ili podružnica tvrtke Canon.

U.S. Government Restricted Rights Notice
The Software is a “commercial item,” as that term is defined in 48 C.F.R. 2.101 (Oct 1995), consisting of “commercial computer software” and “commercial computer software documentation,” as such terms are used in 48 C.F.R. 12.212 (Sept 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein.  Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.  U ovom se Odjeljku termin "Software" odnosi na "Licencirani softver", kao što je navedeno u Ugovoru.


Konačno ažuriranje: 8. lipnja 2021.
